Utne kirke

Utne kirke (Utne kyrkje) er en langkirke fra 1895 i Ullensvang kommune, Vestland fylke.

Byggverket er i tre og har 360 plasser. Adkomst til stedet er via Rv550.

Arkitekt for bygget var Peter Andreas Blix. Kirken har ett skip, uten mellomstolper, med et smalere kor med de vanlige siderommene, sakristi på sørsiden og oppholdsrom for dåpsfolk på nordsiden. På vestsiden av skipet er det tårn med våpenhus i tårnfoten og trapperom på sidene. På sørsiden av skipet er det en inngang med et lite våpenhus.

 Historie 

På midten av 1800-tallet ble det lansert ønske om en egen kirke på vestsiden av Sørfjorden. Styret i Kinsarvik sogn var enig i dette, men ville ikke bidra med økonomisk støtte til prosjektet. Det tok derfor en del tid før man kom videre med prosessen. Først i 1885 ble det ved kongelig resolusjon gitt tillatelse til å bygge ny kirke, denne skulle da ligge i Utne.Alvsåker & Instanes, 1994, s. 21 Ytterligere forsinkelser ble det som følge av utfordringer med å skaffe til veie tomt og tilstrekkelig finansiering.

Først i november 1892 kunne man skrive kontrakt med byggmester, det var Ivar Ivarson Opedal fra Lofthus som fikk det ærefulle oppdrag å bygge kirken.Alvsåker & Instanes, 1994, s. 24

5. juli 1895 kunne den nye kirken endelig vigsles av Fredrik Waldemar Hvoslef som den gang var biskop i Bergenhus stift.Alvsåker & Instanes, 1994, s. 27

I 1886 ble det også gitt tillatelse til å anlegge kirkegård ved kirken som var blitt godkjent året før. Denne ble påbegynt etter at kirken stod ferdig, og ble tatt i bruk først i 1902.Alvsåker & Instanes, 1994, s. 41 I 1906 ble det også oppført hestestall ved kirken.Alvsåker & Instanes, 1994, s. 43

Det er uvisst om det var installert kirkeorgel i kirken da den stod ferdig i 1895 eller om dette først kom noen år senere. I 1957 ble det gamle orgelet tatt ut og plassert på Bråvolltunet i Kinsarvik. Inn kom et orgel som ble kjøpt fra Kinsarvik kirke, men dette viste seg snart å være i dårligere stand enn forventet. I 1971 ble det derfor innvilget anskaffelse av et helt nytt orgel med 17 registre.Alvsåker & Instanes, 1994, s. 49-51
miniatyr|høyre|Utne kirke på et postkort utgitt i 1920 
 Referanser 

 Litteratur 
 Anne Marta Hoff: Utne kyrkje i «Norges kirker»



 Eksterne lenker 


 DIS Hordaland om Utne kirke
 Kyrkjer i Ullensvang herad 
 Kart over Utne kirkegård (Allslekt)
  Kirker i Norge  (Kirchen in Norwegen)

Kategori:Kirker i Ullensvang
Kategori:Kulturminner i Ullensvang
Kategori:Norske kirker fra 1895
Kategori:Bygninger tegnet av Peter Andreas Blix
Kategori:Kirker i Hardanger og Voss prosti